CELEX: 22021D1114
Language: ro
Date: 2021-06-17 00:00:00
Title: Decizia nr. 1/2021 a Comitetului de asociere UE-Georgia reunit în configurația Comerț din 17 iunie 2021 privind actualizarea anexei XIII (Apropierea legislațiilor vamale) la Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte[2021/1114]

7.7.2021   
               
               
                  RO
               
               
                  Jurnalul Oficial al Uniunii Europene
               
               
                  L 240/3
               
            
         DECIZIA nr. 1/2021 A COMITETULUI DE ASOCIERE UE-GEORGIA REUNIT ÎN CONFIGURAȚIA COMERȚ
         din 17 iunie 2021
         privind actualizarea anexei XIII (Apropierea legislațiilor vamale) la Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte[2021/1114]
         COMITETUL DE ASOCIERE REUNIT ÎN CONFIGURAȚIA COMERȚ,
         având în vedere Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte, în special articolul 75 și articolul 406 alineatul (3),
         întrucât:
         
                     (1)
                  
                  
                     Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte (denumit în continuare „acordul”) a fost semnat la 27 iunie 2014 și a intrat în vigoare la 1 iulie 2016.
                  
               
                     (2)
                  
                  
                     Preambulul la acord recunoaște dorința părților de a accelera procesul de reformă și de apropiere legislativă în Georgia, contribuind astfel la integrarea economică treptată și la aprofundarea asocierii politice, precum și la realizarea integrării economice, printr-o apropiere cuprinzătoare a reglementărilor.
                  
               
                     (3)
                  
                  
                     În conformitate cu articolul 75 din acord, Georgia și-a asumat angajamentul de a-și alinia treptat legislația la legislația vamală a Uniunii, astfel cum figurează în anexa XIII (Apropierea legislațiilor vamale) la acord.
                  
               
                     (4)
                  
                  
                     Având în vedere că acquis-ul Uniunii menționat în anexa XIII (Apropierea legislațiilor vamale) la acord a evoluat în mod substanțial de la încheierea negocierilor acordului, anexa respectivă ar trebui să reflecte această evoluție,
                  
               ADOPTĂ PREZENTA DECIZIE:
         
            Articolul 1
            Anexa XIII (Apropierea legislațiilor vamale) la Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte, se înlocuiește cu textul din anexa la prezenta decizie.
         
         
            Articolul 2
            Prezenta decizie este redactată în limbile bulgară, cehă, croată, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, spaniolă, suedeză și georgiană, toate textele fiind în mod egal autentice.
         
         
            Articolul 3
            Prezenta decizie intră în vigoare la data adoptării.
         
         
            Adoptată la Bruxelles, 17 iunie 2021.
            
                
            
         
      
      
         
            ANEXĂ
            
               
                  
                     „ANEXA XIII
                     APROPIEREA LEGISLAȚIILOR VAMALE
                     
                        Codul vamal
                     
                     Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1)
                     
                     Calendar: apropierea cu dispozițiile Regulamentului (UE) nr. 952/2013, exceptând articolul 1, articolul 4, articolul 27 alineatul (1) litera (b), articolul 53, articolul 81, articolul 82, articolul 87 alineatul (4), articolul 89 alineatul (2) litera (a), articolele 155-157, articolul 211 alineatul (4) litera (b), articolul 227, articolul 233 alineatul (1) litera (c) și articolele 284-288 se realizează în termen de patru ani de la intrarea în vigoare a prezentului acord.
                     Părțile reexaminează apropierea cu articolul 210 din Regulamentul (UE) nr. 952/2013 înainte de expirarea termenului de patru ani de la intrarea în vigoare a prezentului acord menționat la primul paragraf.
                     Apropierea cu articolul 247 din Regulamentul (UE) nr. 952/2013 se realizează conform principiului efortului maxim.
                     
                        Tranzit comun și documentul administrativ unic (DAU)
                     
                     Convenția din 20 mai 1987 privind simplificarea formalităților în comerțul cu mărfuri
                     Convenția din 20 mai 1987 privind un regim de tranzit comun
                     Calendar: apropierea cu dispozițiile convențiilor menționate la primul și al doilea paragraf, inclusiv printr-o posibilă aderare a Georgiei la aceste convenții, se realizează în termen de patru ani de la intrarea în vigoare a prezentului acord.
                     
                        Scutiri de taxe vamale
                     
                     Regulamentul (CE) nr. 1186/2009 al Consiliului din 16 noiembrie 2009 de instituire a unui regim comunitar de scutiri de taxe vamale
                     Calendar: apropierea cu titlurile I și II din Regulamentul (CE) nr. 1186/2009 se realizează în termen de patru ani de la intrarea în vigoare a prezentului acord.
                     
                        Protejarea drepturilor de proprietate intelectuală
                     
                     Regulamentul (UE) nr. 608/2013 al Parlamentului European și al Consiliului din 12 iunie 2013 privind asigurarea respectării drepturilor de proprietate intelectuală de către autoritățile vamale
                     Calendar: apropierea cu dispozițiile Regulamentului (UE) nr. 608/2013, cu excepția articolului 26, se realizează în termen de trei ani de la intrarea în vigoare a prezentului acord. Obligația de apropiere cu Regulamentul (UE) nr. 608/2013 în sine nu creează nicio obligație pentru Georgia de a aplica măsuri în cazul în care un drept de proprietate intelectuală nu este protejat în temeiul actelor sale legislative și normative în materie de proprietate intelectuală.
                  
               ”
            
               (1)  JO L 269, 10.10.2013, p. 1.